徐家傑

徐家傑，香港廉政公署執行處前副處長，親中派政治人。佢嘅妹妹係香港廚師兼煮食節目主持徐蒝。

部分公職 

「中國和平統一促進會」香港地區董事局副主席
 香港拳擊總會永遠榮譽主席
 坤青武泰拳術社總監

事件

被廉政公署解僱事件 
喺1993年11月，佢突然被廉署終止聘用，事件引起極大震撼，當時立法局就事件展開聆訊，爆出佢同有背景人士過從甚密。聆訊嘅最後結論係有關解僱決定合理。徐家傑被炒後，經常高調批評廉署嘅查案手法。另外，廉署喺1998年曾解僱四名調查員，理由係佢哋喺1997年12月曾經同徐家傑食晚飯，懷疑佢哋席間向在場嘅內地國安人員洩露廉署機密。

借十成按揭謠言攻擊陳方安生 

喺第3屆香港立法會香港島地方選區補選，陳方安生代表民主派出選，但選情就受到十成按揭謠言困擾，而徐家傑係其中一個翻炒謠言嘅主要人物。有評論就認為，當年徐家傑當年因涉嫌同中國國安人員過從密而被陳太建議撤去其廉政公署副執行處長一職，所以依家走出嚟抹黑陳太。

演藝作品

電視劇 

2015年：《四個女仔三個BAR》飾 霍貫東

電影 

2012：《寒戰》飾 麥啟文
 2013：《風暴》飾 談判專家

參與節目

ViuTV 

2016年：《G-1格鬥會》

無綫電視 

2014年：《別有動天》
 2017年：《我的志願》

香港建制派人士